Борис Младенов-Young
О, суета човешка! Нямаш край…

chitanka.info

О, суета човешка! Нямаш край.

Докато на земята съществува,

човек ламти за мним еснафски рай —

със здравето си в пот облян търгува.

Закупи дом, но като го сравни

със ближния си, сякаш е хралупа;

заменя го; сменява и коли;

пари, злато, луксозни вещи трупа.

Но други грижи, болния от рак

тревожат в тежки мъки и неволи

и той едно желание лелее —

като заспи, да се събуди пак

и в безнадеждност трескаво се моли

рождения си ден да доживее!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.